****

**ПАЗАЕВА Зейнаб Зулпикаровна,**

**№27 «Мәртөбе» жалпы орта білім беретін мектебінің ағылшын тілі пәні мұғалімі.**

**Шымкент қаласы**

**ЭССЕ – ОЙ АЙНАСЫ, ЖАСАНДЫ ИНТЕЛЛЕКТ – ШЫНАЙЫ РЕФЛЕКСИЯ КӨЗІ**

Заманауи білім беру кеңістігі терең өзгерістер кезеңінен өтуде. Цифрлық технологиялар мен жасанды интеллект (ЖИ) адамның танымдық және шығармашылық қабілеттеріне тікелей әсер етіп, білім беру процесінің барлық деңгейіне еніп келеді. Осы өзгерістер аясында эссе жазу – оқушының ойлау, саралау, дәлелдеу және өзіндік пікір білдіру дағдыларын дамытатын маңызды құрал ретінде өзектілігін жоғалтпай отыр.

Ал жасанды интеллект – осы үдерісті қолдайтын, жетілдіретін және оқушыға кері байланыс беретін инновациялық шешім ретінде маңыздылығы артып отыр. Сондықтан бүгінгі баяндамада эссенің білім берудегі рөлі мен жасанды интеллектінің оны тиімді іске асырудағы мүмкіндіктері қарастырылады.

**Мақсаты:**

Оқушылардың жазылым дағдысын дамытуда эссе жазу арқылы рефлексияны қалыптастыру және оны қолдауда жасанды интеллектінің мүмкіндіктерін тиімді пайдалану жолдарын ұсыну.

**Міндеттері:**

* Эссе жазуда оқушының ойлау, сөйлеу және рефлексиялық қабілеттерін дамытудағы рөлін негіздеу;
* Жасанды интеллект құралдарының (мысалы, ChatGPT, Grammarly т.б.) жазбаша жұмыстарға сапалы кері байланыс берудегі мүмкіндіктерін көрсету;
* 2025–2026 оқу жылына арналған әдістемелік-нұсқаулықтағы жасанды интеллектіні білім беру үдерісінде қолдануға қатысты ұсыныстарды баяндау;
* Жасанды интеллектті эссе жазу үдерісінде қолданудың нақты жолдарын ұсыну;
* Мұғалімдер мен оқушылар үшін ЖИ-мен жұмыс жүргізуге бағытталған әдістемелік ұсыныстар әзірлеу.

**Күтілетін нәтижелер:**

* Оқушылардың жазылым дағдылары мен рефлексиялық ойлауы дамиды, өз ойын жүйелі, сауатты жеткізуге машықтанады;
* Эссе жазу үдерісі оқушы мен мұғалім үшін жеңілдейді, себебі жасанды интеллект нақты, уақтылы кері байланыс беріп отырады;
* Жасанды интеллектті білім беру үдерісіне тиімді кіріктіру жолдары меңгеріледі – мұғалімдер оны оқу тапсырмаларын дайындауда, эсселерді бағалауда, кері байланыс беруде пайдаланады;
* Оқушылардың жеке оқу траекториясын құруға мүмкіндік туады, себебі ЖИ әр оқушыға дараланған ұсыныс бере алады;

**Негізгі бөлім**

**Мектептегі ағылшын тілі пәнін жасанды интеллектіні интеграциялау.**

**2025-2026 оқу жылындағы әдістемелік нұсқаулық хатта көрсетілгендей, шетел тілін оқыту үдерісінде жасанды интеллект (ЖИ) элементтері** бар тапсырмаларды қолдану – оқытуды жекелендіруге, мотивацияны арттыруға және метапәндік дағдыларды қалыптастыруға ықпал ететін келешегі зор бағыт болып табылады. Генеративті ЖИ (ChatGPT, DALL-E және т.б.) интеграциясы тапсырмаларды оқушы деңгейіне бейімдеуге ғана емес, сонымен қатар нақты уақыт режимінде кері байланыс беруге мүмкіндік жасап, білім алушылардың оқу дербестігін дамытуға жәрдемдеседі. Мысалы, генеративті модельдер оқу үшін бейімделген мәтіндерді құрастыруға, лексикалық және грамматикалық тақырыптарға сай диалогтарды автоматты түрде генерациялауға, сондай-ақ жазбаша немесе ауызша сөйлеуді бағалап, қателерді түзетуге қолданыла алады. Блум таксономиясы деңгейлеріне сәйкес ЖИ-тапсырмалар түрлі когнитивтік деңгейлерді қамтуы мүмкін: сөздік қорды қайта жаңғырту (бірінші деңгей) және грамматикалық құрылымдарды түсіну (екінші деңгей), тілдік білімді сөйлесім жағдаяттарында қолдану (үшінші деңгей), айтылымдағы мағыналық реңктерді талдау (төртінші деңгей), жазбаша пікірталастардағы дәлелдерді бағалау (бесінші дең- гей) және ЖИ-нұсқаулары арқылы түпнұсқа мәтіндер құрастыру (алтыншы деңгей).

2025–2026 оқу жылына арналған әдістемелік нұсқаулықта білім беру үдерісіне жасанды интеллектті енгізудің бағыттары анық көрсетілген. Нақты айтқанда:

* Мұғалімдерге арналған ұсыныстарда ЖИ-ні сабақ жоспарын құруда, оқу тапсырмаларын дайындауда, жеке бағыттағы жаттығулар әзірлеуде қолдану ұсынылған.
* Оқушылар үшін жасанды интеллект құралдары арқылы жазбаша жұмыстарға кері байланыс алу, мәтін құрылымын жетілдіру, идеяны дамыту жұмыстары жүргізілуі керек делінген.
* Бағалау үдерісінде: эссе мен шығармашылық жұмыстарды бағалауда жасанды интеллект ұсынған талдау мен түзету негізінде форматтау, дескрипторларды нақтылау сияқты жұмыстар атқарылуы мүмкін екені айтылған.
* Аталған ұсыныстарға сүйене отырып, біздің мектеп тәжірибемізде жасанды интеллектті оқушы эссесіне қолдау көрсету құралы ретінде және рефлексияны дамытатын орта ретінде қолдану жоспарлануда.

Эссе – оқушы рефлексиясының көрсеткіші

**Метатаным ұғымы және оның құрылымы.** Метатаным (metacognition) – бұл адамның өз ойлау әрекетіне бақылау жасап, оны реттеу қабілеті. Бұл ұғымды алғаш ғылымға енгізген америкалық психолог **Джон Флэвелл (J. Flavell, 1976)** болатын. Оның айтуынша, метатаным:

**Метатанымдық білім** (metacognitive knowledge): адам өз білімін, стратегияларын және оқу жағдайын қаншалықты түсінеді;**Метатанымдық бақылау** (metacognitive regulation): сол білімді қалай қолданады, қателерін қалай түзетеді, жетістікке жету үшін қандай шешім қабылдайды – осыны білдіреді.Осы модельге сүйене отырып, оқушы эссе жазу барысында келесі метатанымдық әрекеттерді орындайды:

* тапсырманы **түсінеді**, мақсатын анықтайды;
* **жоспарлайды**, құрылым мен идеялар жүйесін құрады;
* **бақылайды**, жазу процесінде қателерін қадағалайды;
* **бағалайды**, яғни соңғы мәтіннің сапасын тексереді;
* **рефлексия жасайды**, өз іс-әрекетіне қайта оралады, нәтиже шығарады.

**2. Виготскийдің "Жақын арадағы даму аймағы" және рефлексия**

Л.С. Виготскийдің «Жақын арадағы даму аймағы» (ZPD) теориясы да эссе жазу үдерісінде маңызды. Ол бойынша бала өз бетімен орындай алмайтын тапсырманы ересек немесе қолдаушы құрал (бұл жағдайда — **жасанды интеллект**) көмегімен орындай алады.ЖИ кері байланыс беріп, түзетулер ұсынғанда, оқушы өз ойлауын қайта қарап, келесі жолы өзінше әрекет етуге тырысады – бұл **метатанымдық жетілудің көрсеткіші**.Эссе – бұл оқушының ішкі жан дүниесі мен таным көкжиегін көрсететін «айна». Ол арқылы оқушы жеке көзқарасын білдіріп, өзіндік пікірін дәлелдеуге, нақты мысалдармен өрнектеуге үйренеді. Жазылым дағдысы – функционалдық сауаттылықтың ажырамас бөлігі. Бұл бағытта эссе:

1.Сыни ойлау қабілетін дамытады;

Құндылықтар жүйесі мен азаматтық ұстанымды қалыптастырады;

Танымдық рефлексияны белсендіреді.Білім алушылардың эссе жазуда жиі қиналуы – ойды жүйелеу, тілдік сауаттылық, құрылым сақтаудағы олқылықтармен байланысты. Осы кезде оқушыға бағыт беріп, оны тоқтатпай, ынталандыра түсетін құрал – жасанды интеллект.

2. Жасанды интеллект – сапалы кері байланыстың көзі.Жасанды интеллектке негізделген платформалар (мысалы, ChatGPT, Quillbot, Grammarly, Google Gemini) оқушының жазбаша жұмысын талдап, грамматикалық, құрылымдық, логикалық қателерді көрсетіп, нақты ұсыныстар бере алады. Мұндай құралдар:

* Мұғалімнің уақытын үнемдейді;
* Жекелей оқытуға мүмкіндік береді;
* Түзету мен өзін-өзі тексеруді үйретеді.
* Ең бастысы – оқушы өз ойын қайта қарап, жетілдіруге тырысады. Бұл – рефлексия дағдысын дамытудың қуатты тетігі.

3. Практикалық ұсыныстар: ЖИ-ні қалай тиімді қолдануға болады?

**Мұғалімдер үшін:**

Эссе жазу тапсырмасынан бұрын ЖИ көмегімен үлгі эссені талдау;

Оқушы жазбасын ChatGPT-ке жүктеп, ұсынылған түзетулермен бірлесіп жұмыс жүргізу;

Эссе жазуға арналған жеке тапсырмалар мен нұсқаулықтарды жасау үшін ЖИ-ді пайдалану.

**Оқушылар үшін:**

Өзіндік жұмыстан кейін ЖИ-ден грамматикалық және құрылымдық кері байланыс алу;

Тақырыпқа қатысты идеяларды дамыту үшін ЖИ-ден сұрақтар қою;

Көп нұсқалы жоспарлар жасап, ең тиімдісін таңдау.

**Қорытынды**

Бүгінгі күннің шындығы – оқушыны тек ақпаратты меңгеретін емес, оны өңдеп, ой елегінен өткізе білетін тұлға ретінде қалыптастыру. Эссе – осы жолдағы ең тиімді құрал. Ал жасанды интеллект – бұл процесті жеңілдететін, дараландыратын, сапалы кері байланыс беретін сенімді серік.

«Эссе – ой айнасы, жасанды интеллект – шынайы рефлексия көзі» деген тұжырым – жай сөз емес, болашақтың білім кеңістігін сипаттайтын нақты бағдар. Оны тиімді қолдану – XXI ғасыр мектебінің басты міндеттерінің бірі.